Odense Adresse-Contoirs Efterretninger, 1843-02-04
Den 29 Januar holdt det kjøbenhavnske i Aaret 1793 stiftede Præmieselskab for den mosaiske Ungdoms Anbringelse til Kunster og Haandværker sin Stiftelsesdag. J sin Tale i den Anledning sagde Pastor Visby blandt Andet: "Denne Dag har en historisk Betydning for Fædrelandet. Paa den fødtes for snart 100 Aar siden Christian den Syvende, den elskelige Konge, i hvis Liv Alderdommens Affældighed fulgte hurtigt og umiddelbart ovenpaa den livsfriske Ungdom. Historien har ikke opbevaret Meget af ham. Men for to Ting skal Danmark dog være ham evig taknemmelig. For det Første, at han kaldte Struensee til Andeel i Regjeringen, denne ubesindige, uforsigtige, fremfusende, overmodige Mand, der selv beredte sit Fald, fordi han ikke erkjendte, at enhver Udvikling maa skee gradviis og efterhaanden, men der havde en Jndflydelse paa at vække slumrende Kræfter, hvis Virkninger spores endnu langt ind i dette Aarhundrede, og som i sin korte Magts Tid udstrøede Sædekorn, der vel laae længe i Jorden – nogle endogsaa halvhundrede Aar og derover – men som dog omsider skjøde frem og bare megen Frugt. Og for det Andet, fordi Danmark har ham at takke for Sønnen, Frederik den Sjette, Bondevennen, Borgervennen, Manden af det kjærlighedsfulde Hjerte, af den oprigtige, ædle Villie, med de hvide Haar, ham, hvem Jngen iblandt os endnu længe vil kunne mindes uden Rørelse, mindst saa nær ved den Dag, der i saa mange Aar blev feiret af os som hans Fødselsfest. Ærøe den 27 Januar. Sidstafvigte Tirsdag blev for den berygtede Jørgen Jespersen Lind fra Skaarup Mark forkyndt den slesvigske Overcriminalretsdom, der lyder paa 3 Aars Tugthuusstraf, samt Undersøgelses Om og kostningernes Erstatning. Denne Dom, der ogsaa gaaer ud paa at frifinde Christopher Hansen, har ligesaalidet vundet Publikums som Arrestanternes bifald. Dommen er i det Væsentlige saaledes motiveret: "Natten til den 12 Octbr. 1811 blev hos Kjønmand Bager i Ærøeskjøbing forøvet et stort Jndbrudstyveri, hvorved bortstjales, foruden en Haandkurv, en betydelig Qvantitet Varer, saasom 100 Alen Bomuldstøi, 10 Alen sort Taft, 3 hele Stykker blaat og 1 Stykke sort Klæde m.m. Det er beviist ved de bestiaalne Ægtefolks, deres Tjenestepiges og endnu to andre Vidners Eed, at Lind den 11 October 1811 om Eftermiddagen, ledsaget af en anden Mand, har været i den Bestiaalnes Huus, hvor han lod sig give Prover af Klæde. Baadfører Jørgensen har edelig bekræftet, at have seet Lind den 11 Octbr. om Morgenen i en Baad tage Veien til Ærøe; Skipper Detlefsen at have medt den ved Vaarnæs og af de tvende Personer i samme at have kjendt Lind og Muurmester Peder Hansen i Vraae ( Miil fra Wroeskjøbing), at have seet Jørgen Lind samme Dags Eftermiddag med endnu en anden Person stige iland der og begive sig til Æroeskjøbing; baade denne og hans Søn have edelig bekræftet at gjenkjende J. Linds Baad som den der den 11 Octbr. om Aftenen endnu laae ved Vraae, men om Morgenen tidlig derefter var borte. De bestiaalne Ægtefolk og deres Tjenestepige have beediget at gjenkjende som bortstiaalen ved hiint Jndbrudstyveri de ved Randsagning i Linds Belig den 15 October 1811 fundne Gjenstande, saasom Haandkurven, et Stykke Taft og en halv Alen sort Klæde, og Bager har anseet et Stykke Klæde paa 7 1/2 Alen, som Lind bragte hjem den 16 Octbr., samt et nogle Dage efter i Nærheden af hans Bolig ved Strandbredden fundet Stykke Bomuldstøi, som hørende til det der blev bortstjaalen. Færgemand Birkholm, som bentede Linds Baad til Ærøe, har beediget deri at have funden en Klædeprøve, hvilken Bager har gjenkjendt som en af dem, han den 11 Octbr. udleverede til J. Lind. Denne har vel haardnakket benægtet at have begaaet Tyveriet, den omtalte 11 Octbr. at have forladt sin Bopæl og overhovedet at have været paa Ærøe, og paastaaet de hos ham forefundne og gjenkjendte Tyvekoster at være hans velerhvervede Eiendom; men den Omstændighed at han den 11 Octbr. har været hjemme, bevidnes kun af hans Hustrue og Datter, hvorimod Rasmussen, som hiin Dag har tærsket hos Lind edelig har udsagt, at denne hver len deeltog i Middags= eller Aftensmaaltidet eller blev seet af Deponenten hiin Dag efter Kl. 9 om Morgenen. Linds Paastand angaaende Tyvekosterne er ikke ved Noget stadfæstet, tvertimod for en Deel modsagt af Datteren. Lind er 1821 dømt for Tyveri til 3 Aars Fængsel i Forbedringshuset i Kjøbenhavn, har siden den Tid gjentagne Gange været under Tiltale for Tyverie og andre Forbrydelser, har i sin Hjemstavn staaet under Politiets specielle Tilsyn, bør derfor ansees som et Menneske, hvem hiin Forbrydelse vel kan tiltroes, er i Henseende til samme i høi Grad graveret og bliver derfor at idømme en flereaarig Tugthuusstraf. - Endvidere er hos Lind fundet en Dør, som Proprietair Lange paa Rødkilde har beediget at være bortstiaalen fra hans Badehuus. Ved en ifjor hos Lind foretaget ny Randsagning er fundet flere Gienstande, som Huusmand Rasmussen i Vesterskjerninge og hans Hustrue have beediget at gjenkjende som dem frastiaalen ved et Jndbrudstyverie i Aaret 1810 og denne Paastand understøttes af flere Omstændigheder, især hvad en Fruentimmer=Kjole angaaer, ved den Vævers Udsigelse, der har vævet Tøiet. Ligeledes har Boelsmand H. J. Sørensen, i Vesterskjerninge ved hiin Randsagning fundet flere Gjenstande, som ifølge hans og hans Hustrues beedigede Udsigelse er dem frastiaalen i Natten fra 21–22 Mai 1841, og navnlig er den Frakke, som Lind har medbragt i Fængselet, gjenkjendt som frastiaalen ved hiin Leilighed, hvilket ved flere beedigede Vidners Udsigelse stadfæstes. Lind har vel benægtet at have forøvet de tre sidstomtalte Tyverier, og paastaaet paa lovlig Maade at have erhvervet de paatalte Gienstande, men ikke været istand til at godtgjøre dette. Disse Gienstandes ubjemlede Besiddelse afgiver derfor vel et Jndicium imod ham, men dette er, da ingen andre Omstændigheder tyde paa ham som Gierningsmand, ilke tilstrækkeligt til at begrunde en Strafs Paakiendelse, men afgiver derimod tilstrækkelig Grund til at idømme ham Undersøgelses Omkostningernes Erstatning."